CELEX: 62014TN0038
Language: ro
Date: 2014-01-14 00:00:00
Title: Cauza T-38/14: Acțiune introdusă la 14 ianuarie 2014 – Kafetzakis și alții/Republica Elenă și alții

1.9.2014   
            
            
               RO
            
            
               Jurnalul Oficial al Uniunii Europene
            
            
               C 292/45
            
         Acțiune introdusă la 14 ianuarie 2014 – Kafetzakis și alții/Republica Elenă și alții
   (Cauza T-38/14)
   2014/C 292/55
   Limba de procedură: greaca
   
      Părțile
   
   
      Reclamanți: Georgios Kafetzakis (Atena, Grecia) și alți 102 reclamanți (reprezentant: Christos Papadimitriou, avocat)
   
      Pârâte: Republica Elenă, Parlamentul European, Consiliul European, Consiliul Uniunii Europene, Comisia Europeană, Banca Centrală Europeană, Eurogrup
   
      Concluziile
   
   Reclamanții solicită Tribunalului:
   
               —
            
            
               constatarea abținerii pârâtelor de a adopta actele normative necesare pentru excluderea expresă a obligațiunilor care le-au fost acordate forțat reclamanților de Republica Elenă cu ocazia concedierii lor de la fosta societate Olympiaki Aeroporia ca urmare a unei decizii a Comisiei Europene;
            
         
               —
            
            
               acordarea în beneficiul reclamanților și al tuturor angajaților concediați de fosta societate Olympiaki Aeroporia, prin intermediul unui act al Uniunii – directivă, regulament sau orice alt text normativ comunitar – care beneficiază de efect direct, a posibilității de a recupera 100 % din valoarea obligațiunilor care le-au fost acordate cu titlu de despăgubire cu ocazia concedierii/plecării din societatea Olympiaki Aeroporia;
            
         
               —
            
            
               obligarea reclamantelor, prin intermediul unui act al Uniunii – directivă, regulament sau orice alt text normativ comunitar – care beneficiază de efect direct, să plătească câte o despăgubire de 3 00  000 euro fiecărui reclamant cu titlu de reparație pentru suferințele și pentru supărările pe care le-au trăit, precum și pentru încălcarea vădită a drepturilor fundamentale ale acestora și pentru încetarea prematură a vieții lor profesionale.
            
         
      Motivele și principalele argumente
   
   În susținerea acțiunii, reclamanții invocă cinci motive.
   
               1.
            
            
               Primul motiv: demersurile normative și de altă natură care au determinat Grecia să oblige deținătorii de obligațiuni de stat, care țin de dreptul elen, să participe la planul PSI sunt veritabile acte de drept al Uniunii.
            
         
               2.
            
            
               Al doilea motiv: măsurile luate de guvernul elen pentru a face față datoriei statului elen au fost impuse, în substanță, de instituțiile Uniunii Europene, în special de BCE și de Comisia Europeană.
            
         
               3.
            
            
               Al treilea motiv: pârâții s-au abținut să legifereze și să excludă în mod expres obligațiunile statului elen care au fost acordate forțat reclamanților de acesta din urmă cu titlu de despăgubire, în temeiul unor acte ale Consiliului de Miniștri, prin intermediul cărora au fost precizate condițiile de aplicare a planului PSI în Grecia.
            
         
               4.
            
            
               Al patrulea motiv: faptul de a asimila lucrătorii concediați de fosta societate Olympiaki Aeroporia unor simpli deținători de obligațiuni ale statului elen, faptul că nu au fost excluși, împreună cu despăgubirile lor, din planul PSI le-a cauzat un prejudiciu direct, personal, grav și i-a privat de drepturile lor fundamentale.
            
         
               5.
            
            
               Al cincilea motiv: toate măsurile legislative care au fost luate de guvernul elen au fost adoptate la recomandarea și, mai exact, ca urmare a deciziei Eurogrupului, a Consiliului ECOFIN, a BCE și a Comisiei Europene.